
ΤΕΥΧΟΣ ΔΕΥΤΕΡΟ 


Αρ 


. Φύλλου 3046 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Οργάνωση Δομής και Λειτουργίας Εσωτερικού 
Συστήματος Διασφάλισης Ποιότητας (ΕΣΔΠ) του 
Πανεπιστημίου Δυτικής Μακεδονίας. 

2 Ίδρυση του Προγράμματος Μεταπτυχιακών 
Σπουδών «Διοίκηση Επιχειρήσεων - Μ35 ϊθγ ίη 
Βυ5ίπθ55 Αάιπίηί5ΐΓ3ί:ίοη (ΜΒΑ)» του Τμήματος 
Μηχανικών Παραγωγής και Διοίκησης της μονο- 
τμηματικής Σχολής Μηχανικών Παραγωγής και 
Διοίκησης του Πολυτεχνείου Κρήτης. 


ΑΠΟΦΑΣΕΙΣ 

Αριθμ. απόφ. 5125 (1) 

Οργάνωση Δομής και Λειτουργίας Εσωτερικού 
Συστήματος Διασφάλισης Ποιότητας (ΕΣΔΠ) του 
Πανεπιστημίου Δυτικής Μακεδονίας. 

Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΔΥΤΙΚΗΣ 
ΜΑΚΕΔΟΝΙΑΣ (Συνεδρίαση 58/25-04-2018) 

Έχοντας υπόψη: 

1. Τις διατάξεις των άρθρων 1 έως 9 του ν. 3374/2005 
(Α' 189) «Διασφάλιση της ποιότητας στην ανώτατη εκ¬ 
παίδευση. Σύστημα μεταφοράς και συσσώρευσης πι¬ 
στωτικών μονάδων - Παράρτημα διπλώματος». 

2. Τις διατάξεις των άρθρων 14, 28, 29, 70, 71, 72 και 
80 του ν. 4009/2011 (Α' 195) «Δομή, λειτουργία, διασφά¬ 
λιση της ποιότητας των σπουδών και διεθνοποίηση των 
ανωτάτων εκπαιδευτικών ιδρυμάτων», όπως έχουν τρο¬ 
ποποιηθεί και ισχύουν. 

3. Τις διατάξεις των άρθρων 2, 4, 7, 8, 13, 44, και 83 
του ν. 4485/2017 (Α' 114) «Οργάνωση και λειτουργία 
της ανώτατης εκπαίδευσης, ρυθμίσεις για την έρευνα 
και άλλες διατάξεις». 

4. Την αριθμ. 79/05-10-2007 (Α.Π. 1582/04-12-2007) 
απόφαση της Διοικούσας Επιτροπής του Ιδρύματος 
«Συγκρότηση της Μονάδας Διασφάλισης Ποιότητας 
(ΜΟ.ΔΙ.Π.) του Πανεπιστημίου Δυτικής Μακεδονίας». 

5. Την αριθμ. 26/09-11-2016 (Α.Π. 2168/16-11-2016) 
απόφαση της Συγκλήτου του Ιδρύματος της εκ νέου 


ορισμού των μελών της Μονάδας Διασφάλισης Ποιό¬ 
τητας του Πανεπιστημίου Δυτικής Μακεδονίας (ΑΔΑ: 
6Κ2Τ469Β7Κ-Ω15). 

5. Την απόφαση του Πρύτανη του Πανεπιστημίου Δυ¬ 
τικής Μακεδονίας περί ορισμού Αναπληρωτών Πρύτανη, 
μεταβίβαση αρμοδιοτήτων σε αυτούς και καθορισμού 
της σειράς αναπλήρωσης του Πρύτανη, σύμφωνα με 
τις διατάξεις του άρθρου 8 παρ. 17 του ν. 4009/2011 
(Α' 195) όπως έχει τροποποιηθεί, συμπληρωθεί και ισχύ¬ 
ει (Β' 2960/2015) και δημοσιεύθηκε στο ΦΕΚ 2802/Β7 
06-09-2016. 

6. Το γεγονός ότι με την παρούσα απόφαση δενπροκα- 
λείται δαπάνη σε βάρος του κρατικού προϋπολογισμού 
του Πανεπιστημίου Δυτικής Μακεδονίας, αποφασίζουμε: 

Την Οργάνωση Δομής και Λειτουργίας Εσωτερικού 
Συστήματος Διασφάλισης Ποιότητας (Ε.Σ.Δ.Π.) του Πα¬ 
νεπιστημίου Δυτικής Μακεδονίας, ως εξής: 

Άρθρο 1 

Σκοπός και πεδίο εφαρμογής του Εσωτερικού 
Συστήματος Διασφάλισης Ποιότητας (Ε.Σ.Δ.Π.) 
του Πανεπιστημίου Δυτικής Μακεδονίας (Π.Δ.Μ.) 

1. Στο Πανεπιστήμιο Δυτικής Μακεδονίας (Π.Δ.Μ.) δι¬ 
αμορφώνεται και εφαρμόζεται, με ευθύνη και πρωτο¬ 
βουλίες της οικείας Μονάδας Διασφάλισης Ποιότητας 
(ΜΟ.ΔΙ.Π.), Εσωτερικό Σύστημα Διασφάλισης Ποιότητας 
(Ε.Σ.Δ.Π.), το οποίο καλύπτει όλο το φάσμα των λειτουρ¬ 
γιών και δραστηριοτήτων του Ιδρύματος. 

2. Σκοπός του Ε.Σ.Δ.Π. είναι η επίτευξη υψηλής ποιό¬ 
τητας στη λειτουργία του Ιδρύματος και η συνεχής βελ¬ 
τίωση του εκπαιδευτικού και ερευνητικού έργου του, 
καθώς και η αποτελεσματική εργασία και απόδοση των 
υπηρεσιών του, σύμφωνα με τις διεθνείς πρακτικές, ιδίως 
εκείνες του Ευρωπαϊκού Χώρου Ανώτατης Εκπαίδευσης 
και τις αρχές και κατευθύνσεις της Α.ΔΙ.Π. 

3. Το πεδίο εφαρμογήςτου Ε.Σ.Δ.Π. είναι η ακαδημαϊκή 
πιστοποίηση των Προγραμμάτων Σπουδών του Ιδρύμα¬ 
τος, η πιστοποίηση του Ε.Σ.Δ.Π. καθώς και η εφαρμογή 
της διασφάλισης ποιότητας στις ακαδημαϊκές και υπηρε¬ 
σιακές μονάδες και το ανθρώπινο δυναμικό. Ειδικότερα, 
τα επίπεδα εφαρμογής των διαδικασιών Διασφάλισης 
Ποιότητας αφορούν το διδακτικό, το ερευνητικό και το 
διοικητικό έργο. 

Άρθρο 2 

Δομή του Εσωτερικού Συστήματος Διασφάλισης 

Ποιότητας Ε.Σ.Δ.Π. Π.Δ.Μ. 

1. Η δομή του Ε.Σ.Δ.Π. περιλαμβάνει διεργασίες, δια¬ 
δικασίες και οδηγίες εργασίας οι οποίες συνδέονται και 
αλληλεπιδρούν μεταξύ τους, ώστε να παράγονται τα επι- 
μέρους και τα συνολικά αποτελέσματα της λειτουργίας 
του Συστήματος. Η δομή του Εσωτερικού Συστήματος 
Διασφάλισης Ποιότητας (Ε.Σ.Δ.Π.) αποτυπώνεται αναλυ¬ 
τικά στο εγχειρίδιο ποιότητας. 

2. Οι «διεργασίες» αποτελούν τη σημαντικότερη απο¬ 
τύπωση των λειτουργιών που απαιτούνται για την εφαρ¬ 
μογή του Εσωτερικού Συστήματος Διασφάλισης Ποιότη- 
ταςτου Π.Δ.Μ. Οι διεργασίες είναι οι οργανικές ενότητες 
του Συστήματος οι οποίες αντιστοιχούν στις απαιτήσεις 
του προτύπου. Οι διεργασίες προσλαμβάνουν τα οικεία 
εισερχόμενα δεδομένα του Ιδρύματος και αποδίδουν 
αντίστοιχα ή σχετικά με τη διεργασία αποτελέσματα. 

3. Η «διαδικασία» είναι ο τρόπος με τον οποίο υλοποι¬ 
είται η διεργασία. Η διαδικασία έχει έναρξη, στάδια και 
τέλος. Κάθε «διεργασία» συντίθεται από «διαδικασίες», 
οι οποίες εξειδικεύουν το υπερκείμενο (τη διεργασία) και 
αποτελούν ουσιαστικά τμήματα της («υποδιεργασίες»). 

4. Η «οδηγία εργασίας» είναι η περιγραφή κάποιου/ων 
σταδίου/ων της διαδικασίας με τη μορφή αναλυτικών 
βημάτων και έχει ως σκοπό την υλοποίησή της. 

5. Η «τεκμηρίωση» κάθε διεργασίας υλοποιείται από 
τα αναγκαία έγγραφα και αρχεία σε ηλεκτρονική ή/και 
έντυπη μορφή. 

6. Τα «Μέσα αξιολόγησης της διεργασίας».Τα αποτελέ¬ 
σματα της διεργασίας μπορούν να αξιολογούνται με τη 
χρήση δεικτών οι οποίοι θα προσδιοριστούν στο πλαίσιο 
του εγχειριδίου ποιότητας του του Εσωτερικού Συστή¬ 
ματος Διασφάλισης Ποιότητας (Ε.Σ.Δ.Π.) του Ιδρύματος 
(Κθγ ΡθΓίοηηΒηςθ Ιηάίς3ΐθΓ5 ΚΡΓε - Δείκτες Επιδόσεων). 

Άρθρο 3 

Βασικές Διεργασίες του Εσωτερικού Συστήματος 

Διασφάλισης Ποιότητας (Ε.Σ.Δ.Π.) του Π.Δ.Μ. 

1. Οι βασικές διεργασίες του Εσωτερικού Συστήματος 
Διασφάλισης Ποιότητας του Π.Δ.Μ. είναι οι εξής: 

α) Η Πολιτική διασφάλισης ποιότητας του Ιδρύματος. 

β) Η θέσπιση στόχων διασφάλισης της ποιότητας. 

γ) Η Εσωτερική Αξιολόγηση των ακαδημαϊκών και δι¬ 
οικητικών δραστηριοτήτων του Ιδρύματος. 

δ) Η Συλλογή και ανάλυση δεδομένων ποιότητας. 

ε) Η Διάθεση και διαχείριση πόρων. 

στ) Η Εξωτερική Αξιολόγηση και Πιστοποίηση του 
Ε.Σ.Δ.Π. και των Προγραμμάτων Σπουδών του Ιδρύματος. 

ζ) Η Δημοσιοποίηση πληροφοριών. 

2. Οι διεργασίες, οι διαδικασίες και η τεκμηρίωση του 
Συστήματος αποτυπώνονται και περιγράφονται ανα¬ 
λυτικά στο εγχειρίδιο ποιότητας του Ε.Σ.Δ.Π., το οποίο 
εγκρίνει και αναθεωρεί η ΜΟ.ΔΙ.Π. όποτε αυτό κρίνεται 
αναγκαίο. 

Άρθρο 4 

Εγχειρίδιο Ποιότητας του Ε.Σ.Δ.Π. Π.Δ.Μ. 

1. Στο Εγχειρίδιο Ποιότητας περιέχεται η πολιτική 
ποιότητας του Ιδρύματος, η δέσμευση της διοίκησης, 


η οργάνωση και οι επί μέρους πολιτικές για κάθε δρα¬ 
στηριότητα που καλύπτει το Σύστημα Ποιότητας. Πιο 
συγκεκριμένα καταγράφονται και αποτυπώνονται: 

α) Σαφείς και καθορισμένοι στόχοι για τη διασφάλιση 
και τη συνεχή βελτίωση της ποιότητας των προγραμμά¬ 
των σπουδών και των υποστηρικτικών υπηρεσιών και 
δομών του Ιδρύματος. 

β) Η διαδικασία σχεδιασμού πολιτικής, η οργάνωση και 
διαδικασία λήψης αποφάσεων για τη συνεχή βελτίωση 
της ποιότητας, η διαδικασία εφαρμογής της πολιτικής 
για τη συνεχή βελτίωση της ποιότητας και 

γ) Το πώς συνάγεται και διατυπώνεται η τεκμηριωμένη 
βελτίωση της ποιότητας λόγω της εφαρμογής της πολι¬ 
τικής ποιότητας. 

2. Στο Εγχειρίδιο Ποιότητας περιγράφονται αναλυτικά 
οι διεργασίες και οι διαδικασίες του Ε.Σ.Δ.Π. και περιγρά- 
φεται ο τρόπος εκτέλεσης των εργασιών που υλοποιούν 
τις αντίστοιχες πολιτικές του Εσωτερικού Συστήματος 
Διασφάλισης Ποιότητας. 

3. Στο Εγχειρίδιο Ποιότητας περιλαμβάνεται και μια 
σειρά εντύπων τεκμηρίωσης και ροής πληροφοριών, 
καθώς και οι προϋποθέσεις για την τήρηση έντυπου και 
ηλεκτρονικού αρχείου. 

Άρθρο 5 

Μονάδα Διασφάλισης Ποιότητας (ΜΟ.ΔΙ.Π.) 

Π.Δ.Μ. 

1. Την ευθύνη για την οργάνωση και εφαρμογή στο 
Π.Δ.Μ. του Εσωτερικού Συστήματος Διασφάλισης Ποιό¬ 
τητας, με συγκεκριμένες αρχές, κριτήρια και κανονισμούς 
έχει η Μονάδα Διασφάλισης της Ποιότητας (ΜΟ.ΔΙ.Π.). 

2. Η ΜΟ.ΔΙ.Π. Π.Δ.Μ. αποτελεί όργανο της κεντρικής 
διοίκησης του Π.Δ.Μ. και λειτουργεί ως αυτοτελές Γρα- 
φείο-Μονάδατο οποίο υπάγεται στις Αρμοδιότητες του 
Γραφείου του Πρύτανη ή του Γραφείου της/του εκάστοτε 
Αναπληρώτριας/τή Πρύτανη/Αντιπρύτανη Ακαδημαϊκών 
Υποθέσεων. 

3. Η ΜΟ.ΔΙ.Π. Π.Δ.Μ. συστάθηκε με απόφαση της 
Διοικούσας Επιτροπής του Π.Δ.Μ. στις 05-10-2007 με 
σκοπό την οργάνωση, το συντονισμό και την υλοποίηση 
των διαδικασιών Αξιολόγησης και Διασφάλισης Ποιό¬ 
τητας σε πλήρη εναρμόνιση και συμφωνία με τις απαι¬ 
τήσεις του θεσμικού πλαισίου που ισχύει στην Ελλάδα 
(ν. 3374/2005, ν. 4009/2011, ν. 4485/2017). 

4. Η επιτυχία του έργου της ΜΟ.ΔΙ.Π. Π.Δ.Μ. εξαρτάται 
(άρθρο 14 παρ. 4, ν. 4009/2011) από: 

α) Την συνεργασία με την Α.ΔΙ.Π. 

β)Την ανάπτυξη πληροφοριακού συστήματος διαχεί¬ 
ρισης των δεδομένων της λειτουργίας του Ιδρύματος. 

γ)Την συστηματική παρακολούθηση και δημοσιοποί¬ 
ηση στον ιστότοπο του Ιδρύματος των σχετικών με την 
αξιολόγηση των διαδικασιών και των αποτελεσμάτων 
τους. 

Άρθρο 6 

Συγκρότηση της ΜΟ.ΔΙ.Π. Π.Δ.Μ. 

1. Σύμφωνα με το άρθρο 14 του ν. 4009/2011, όπως 
αυτό τροποποιήθηκε από τις διατάξεις του άρθρου 13, 

παρ. 2 εδάφιο ιβ' του ν. 4485/2017, η ΜΟ.ΔΙ.Π. συγκρο¬ 
τείται με απόφαση της Συγκλήτου του Ιδρύματος και 
αποτελείται από: 

α) Την/τον Πρύτανη ή μια/έναν από τις/τους αναπλη- 
ρώτριες/ωτές της/του, ως Πρόεδρο. 

β) Πέντε καθηγήτριες/ητέςτου Α.Ε.Ι. 

γ) Μία/έναν εκπρόσωπο κάθε κατηγορίας προσωπι¬ 
κού (Διοικητικού Προσωπικού, Ειδικού Εκπαιδευτικού 
Προσωπικού - Ε.Ε.Π., Εργαστηριακού Διδακτικού Προ¬ 
σωπικού - Ε.ΔΙ.Π. και Ειδικού Τεχνικού Εργαστηριακού 
Προσωπικού - Ε.Τ.Ε.Π.). 

δ) Μία/έναν εκπρόσωπο των προπτυχιακών φοιτητών 
και μία/έναν εκπρόσωπο των μεταπτυχιακών φοιτητών 
και υποψήφιων διδακτόρων, εφόσον υπάρχουν, ως μέλη. 

2. Τα ανωτέρω μέλη της ΜΟ.ΔΙ.Π. συνιστούν τη Διοι¬ 
κούσα Επιτροπή της, η οποία εργάζεται και λαμβάνει 
αποφάσεις για τα θέματα που αφορούν την οργάνωση, 
υλοποίηση, εφαρμογή και παρακολούθηση του Εσωτε¬ 
ρικού Συστήματος Διασφάλισης Ποιότητας. 

3. Η διαδικασία ορισμού των εκπροσώπων των προ¬ 
πτυχιακών και των μεταπτυχιακών φοιτητών, των υπο¬ 
ψηφίων διδακτόρων και των λοιπών κατηγοριών προ¬ 
σωπικού, πραγματοποιείται με αποκλειστική ευθύνη των 
αντίστοιχων συλλόγων των ανωτέρω κατηγοριών και σε 
κάθε περίπτωση σύμφωνα με τα προβλεπόμενα στην 
ισχύουσα νομοθεσία. Μη ορισμός τέτοιων εκπροσώπων 
δεν συνιστά λόγο μη λειτουργίας της ΜΟ.ΔΙ.Π. 

4. Η θητεία των μελών της ΜΟ.ΔΙ.Π. είναι τετραετής. 
Η/Ο εκπρόσωπος των προπτυχιακών φοιτητριών/ών και 
η/ο εκπρόσωπος των μεταπτυχιακών φοιτητριών/ών και 
των υποψηφίων διδακτόρων ορίζονται με ετήσια θητεία. 

5. Η ΜΟ.ΔΙ.Π. Π.Δ.Μ. υποστηρίζεται διοικητικά και τε¬ 
χνικά από υπαλλήλους του Ιδρύματος, οι οποίοι τοποθε¬ 
τούνται με απόφαση του/της Πρύτανη ή/και εξωτερικούς 
συνεργάτες, οι οποίες/οι συνιστούν την Ομάδα Διοικητι¬ 
κής και Τεχνικής Υποστήριξης (Γραφείο ΜΟ.ΔΙ.Π.). 

Άρθρο 7 

Αρμοδιότητες της ΜΟ.ΔΙ.Π. Π.Δ.Μ. 

Η Μονάδα Διασφάλισης Ποιότητας του Πανεπιστημίου 
Δυτικής Μακεδονίας έχει τις ακόλουθες αρμοδιότητες: 

1. Συνεργάζεται με την Αρχή Διασφάλισης και Πι¬ 
στοποίησης της Ποιότητας στην Ανώτατη Εκπαίδευση 
(Α.ΔΙ.Π.). 

2. Συγκροτεί ομάδες εργασίας από ειδικούς επιστήμο¬ 
νες, μέλη της ακαδημαϊκής κοινότητας, στις οποίες θα 
γίνει ανάθεση σχεδιασμού, ανάπτυξης και επεξεργασίας 
επί μέρους ενοτήτων του εσωτερικού συστήματος Δια¬ 
σφάλισης Ποιότητας του Ιδρύματος. 

3. Αναπτύσσει συγκεκριμένη πολιτική και στρατηγική 
και εφαρμόζει τις απαραίτητες διαδικασίες για τη συνεχή 
βελτίωση της ποιότητας έργου και των υπηρεσιών του 
Ιδρύματος. 

4. Οργανώνει και επιμελείται τη λειτουργία και τη συνε¬ 
χή βελτίωση του εσωτερικού συστήματος διασφάλισης 
ποιότητας του Ιδρύματος. 


5. Συντονίζει και υποστηρίζει τις διαδικασίες εσωτε¬ 
ρικής και εξωτερικής αξιολόγησης των ακαδημαϊκών 
μονάδων του Ιδρύματος. 

6. Υποστηρίζει τις διαδικασίες αυτές και την πιστοποί¬ 
ηση των προγραμμάτων σπουδών και του εσωτερικού 
συστήματος διασφάλισης ποιότητας του Ιδρύματος, 
στο πλαίσιο των αρχών, κατευθύνσεων και οδηγιών της 
Α.ΔΙ.Π. 

7. Υποστηρίζει και επιμελείται τη σύνταξη συνολικής 
ΕσωτερικήςΈκθεσηςΑυτοαξιολόγησηςτου Ιδρύματος την 
οποία και υποβάλλει στην Α.ΔΙ.Π. κάθε τέσσερα χρόνια. 

8. Υποστηρίζει τη διαδικασία της Ιδρυματικής Εξωτε¬ 
ρικής Αξιολόγησης και συνεργάζεται με την Α.ΔΙ.Π. για 
την υλοποίηση της σε προγραμματισμένο χρόνο. 

9. Αναπτύσσει και συντηρεί πληροφοριακό σύστημα 
διαχείρισης των δεδομένων της αξιολόγησης τα οποία 
υποβάλλει περιοδικά στην Α.ΔΙ.Π. 

10. Παρακολουθεί, επιμελείται, συντονίζει και φροντί¬ 
ζει για την έγκαιρη σύνταξη και υποβολή κατ' έτος των 
εσωτερικών εκθέσεων των Ακαδημαϊκών Μονάδων του 
Πανεπιστημίου, οι οποίες προβλέπονται από την οικεία 
νομοθεσία. 

11. Συνεργάζεται με τις Ακαδημαϊκές Μονάδες του 
Πανεπιστημίου κατά τη διενέργεια εκ μέρους τους της 
εσωτερικής τους αξιολόγησης καθώς και με τις για το 
σκοπό αυτό συγκροτούμενες Ομάδες Εσωτερικής Αξι¬ 
ολόγησης ή Ειδικές Ομάδες Αξιολόγησης. 

12. Συγκεντρώνει τις ανωτέρω εσωτερικές εκθέσεις κα¬ 
θώς και τις εκθέσεις συνολικής εσωτερικής αξιολόγησης 
και τις διαβιβάζει στην Αρχή Διασφάλισης Ποιότητας, 
όταν αυτό απαιτείται. 

13. Συγκεντρώνει τις τελικές εκθέσεις εξωτερικής αξι¬ 
ολόγησης και τις διαβιβάζει στην οικεία ακαδημαϊκή 
μονάδα και στην Α.ΔΙ.Π. 

14. Έχει την ευθύνη για τη συστηματική παρακολού¬ 
θηση και δημοσιοποίηση στον ιστότοποτου Ιδρύματος 
των σχετικών με την αξιολόγηση των διαδικασιών και 
των αποτελεσμάτων τους. 

15. Παρακολουθεί τους διεθνείς πίνακες κατάταξης, 
συντάσσει ενημερωτικές εκθέσεις και ανακοινώσεις για 
τη θέση του Π.Δ.Μ. σε αυτούς σχεδιάζει δράσεις και ενέρ¬ 
γειες για τη βελτίωση της θέσης του Πανεπιστημίου σε 
αυτούς, επικοινωνεί και, κατά το δυνατόν, συνεργάζεται 
με τα στελέχη των οργανισμών που συντάσσουν τους 
πίνακες κατάταξης. 

16. Συμμετέχει στις ενημερωτικές συναντήσεις της 
Α.ΔΙ.Π. και αναλαμβάνει τη διαδικασία ενημέρωσης 
των ΟΜ.Ε.Α. των Τμημάτων του Π.Δ.Μ. για τις αλλαγές 
σε θέματα διαδικασιών διασφάλισης ποιότητας των Πα¬ 
νεπιστημίων. 

17. Συντάσσει και προτείνει ετήσιο χρονοδιάγραμμα 
και προγραμματισμό δράσεων και είναι υπεύθυνη για τη 
σύνταξη του ετήσιου απολογισμού δράσεων. 

Άρθρο 8 

Λειτουργία και πόροι της Μονάδας Διασφάλισης 

Ποιότητας (ΜΟ.ΔΙ.Π.) - Γραφείο ΜΟ.ΔΙ.Π. 

1. Η Μονάδα Διασφάλισης Ποιότητας (ΜΟ.ΔΙ.Π.) του 
Πανεπιστημίου Δυτικής Μακεδονίας συνεδριάζει μετά 




38632 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3046/27.07.2018 


από πρόσκληση του/της Προέδρου της τουλάχιστον μια 
φορά ανά τρίμηνο κατά την διάρκεια του ακαδημαϊκού 
έτους, καθώς και εκτάκτως όταν κρίνεται σκόπιμο. Οι 
συνεδριάσεις της ΜΟ.ΔΙ.Π. διέπονται από τις διατάξεις 
σχετικά με τη λειτουργία των συλλογικών οργάνων, όπως 
αυτές αναφέρονται στο ν. 2690/1999, όπως τροποποιή¬ 
θηκε και ισχύει, όσο και από τον Εσωτερικό Κανονισμό 
του Ιδρύματος. 

2. Η διοικητική και τεχνική υποστήριξη της Μονάδα 
Διασφάλισης Ποιότητας (ΜΟ.ΔΙ.Π.) παρέχεται από το 
γραφείο της ΜΟ.ΔΙ.Π., το οποίο στελεχώνεται από δι¬ 
οικητικούς υπαλλήλους ή/και εξωτερικούς συνεργάτες 
και υπάγεται απευθείας στην/στον Αντιπρύτανη Ακα¬ 
δημαϊκών Υποθέσεων και Προσωπικού του Ιδρύματος. 

3. Το γραφείο της ΜΟ.ΔΙ.Π. Π.Δ.Μ. συνδράμει στο σχε¬ 
δίασμά και την εφαρμογή του Εσωτερικού Συστήματος 
Διασφάλισης Ποιότηταςτου Π.Δ.Μ. και την πιστοποίηση 
των προγραμμάτων σπουδών. Στο έργο της περιλαμ¬ 
βάνεται μεταξύ των άλλων η επιστημονική, τεχνική και 
διοικητική υποστήριξη της ΜΟ.ΔΙ.Π. Π.Δ.Μ., η υποστή¬ 
ριξη και οργάνωση των δράσεων προβολής και δημοσι¬ 
ότητας, η συμβουλευτική υποστήριξη των ΟΜ.Ε.Α. των 
τμημάτων, η οργάνωση της επικοινωνίας με την Αρχή 
Διασφάλισης Ποιότητας, η αρχειοθέτηση και ταξινόμηση 
του υλικού που προκύπτει κατά τη διαδικασία της πιστο¬ 
ποίησης των προγραμμάτων σπουδών και του Ε.Σ.Δ.Π., 
η γραμματειακή υποστήριξη στη σύνταξη εγγράφων και 
εκθέσεων, η ενημέρωση του πληροφοριακού συστήμα¬ 
τος με τα δεδομένα και τα στοιχεία των ερωτηματολο¬ 
γίων, η τεχνική υποστήριξη σε θέματα συμπλήρωσης 
τεχνικών δελτίων και λοιπών υποχρεώσεων του Πανε¬ 
πιστημίου και της ΜΟ.ΔΙ.Π. απέναντι στους φορείς με 
τους οποίους συνεργάζεται. 

4. Η χρηματοδότηση της Μονάδας Διασφάλισης Ποι¬ 
ότητας (ΜΟ.ΔΙ.Π.) του Π.Δ.Μ. παρέχεται μέσω ιδίων πό¬ 
ρων του Ιδρύματος και εθνικών, ευρωπαϊκών ή διεθνών 
προγραμμάτων. Η Διοίκηση του Πανεπιστημίου Δυτικής 
Μακεδονίας μεριμνά για την παροχή των αναγκαίων 
υποδομών και πόρων προκειμένου να επιτυγχάνεται η 
εύρυθμη λειτουργία του Εσωτερικού Συστήματος Δια¬ 
σφάλισης Ποιότητας (Ε.Σ.Δ.Π.) καθώς και η απρόσκοπτη 
εφαρμογή και υλοποίηση της Πολιτικής Διασφάλισης 
Ποιότηταςτου Ιδρύματος. 

Άρθρο 9 

Έναρξη Ισχύος 

Η ισχύς της παρούσας αρχίζει από τη δημοσίευση της 
στην Εφημερίδα της Κυβερνήσεως. 

Η πράξη αυτή να δημοσιευθεί στην Εφημερίδα της 
Κυβερνήσεως. 

Κοζάνη, 8 Μάίου 2018 

Ο Πρύτανης 

ΑΝΤΩΝΙΟΣ ΤΟΥΡΛΙΔΑΚΗΣ 


Αριθμ. απόφ. 469/43α/2018 (2) 

Ίδρυση του Προγράμματος Μεταπτυχιακών 
Σπουδών «Διοίκηση Επιχειρήσεων - Μ351 θγ ϊπ 
Βυ5Ϊπθ55 ΑάηΊΪηίεΐΓΒΐίοπ (ΜΒΑ)» του Τμήματος 
Μηχανικών Παραγωγής και Διοίκησης της μονο- 
τμηματικής Σχολής Μηχανικών Παραγωγής και 
Διοίκησης του Πολυτεχνείου Κρήτης. 

Η ΣΥΓΚΛΗΤΟΣ 

ΤΟΥ ΠΟΛΥΤΕΧΝΕΙΟΥ ΚΡΗΤΗΣ 
(συνεδρίαση 469/29-03-2018) 

Έχοντας υπόψη: 

1. Τις διατάξεις του άρθρου 32 του ν. 4485/2017 (ΦΕΚ 
114/Α704-08-2017), όπως τροποποιήθηκαν από τον 
ν. 4125/2018 (ΦΕΚ 38/Α702-03-2018), σύμφωνα με τις 
οποίες τα Π.Μ.Σ. ιδρύονται με απόφαση της Συγκλήτου, 
που εκδίδεται ύστερα από εισήγηση της Συνέλευσης 
του Τμήματος και δημοσιεύεται στην Εφημερίδα της 
Κυβερνήσεως. 

2. Τις τελικές και μεταβατικές διατάξεις του Κεφαλαί¬ 
ου ΣΤ' του άρθρου 85 του ν. 4485/2017(ΦΕΚ 114Α7 
04-08-2017), σύμφωνα με τις οποίες για τη λειτουργία και 
εγγραφή φοιτητών σε Π.Μ.Σ. κατά το ακαδημαϊκό έτος 
2018-2019 είναι αναγκαία η ίδρυση νέων ή επανίδρυση 
των ήδη υφιστάμενων, σύμφωνα με τις κείμενες κατά 
την έναρξη ισχύος του παρόντος νόμου διατάξεις Π.Μ.Σ., 
σύμφωνα με το άρθρο 32 του ν. 4485/2017. 

3. Τις διατάξεις του Ν. 3374/2005 και ιδίως τα άρθρα 14 
και 15 (ΦΕΚ 189, τ. Α', 02-08-2005) «Διασφάλιση της ποι¬ 
ότητας στην ανώτατη εκπαίδευση. Σύστημα μεταφοράς 
και συσσώρευσης πιστωτικών μονάδων - Παράρτημα 
διπλώματος» όπως τροποποιήθηκε και ισχύει. 

4. Το απόσπασμα πρακτικών της Συνέλευσης του 
Τμήματος Μηχανικών Παραγωγής και Διοίκησης του 
Πολυτεχνείου Κρήτης (Συνεδρίαση 3η/6.3.2018 Γ.Σ.ΤΜ.). 

5. Το απόσπασμα πρακτικών της Συγκλήτου του Πολυ¬ 
τεχνείου Κρήτης (Συνεδρίαση 469η/29-03 -2018). 

6. Το με αριθμ. 110457/Ζ1/02-07-2018 έγγραφο του 
ΥΠ.Π.Ε.Θ. από το οποίο προκύπτει ότι δεν τίθεται ζήτημα 
αναπομπής της απόφασης ίδρυσης του Π.Μ.Σ. «Διοίκηση 
Επιχειρήσεων -Μ35 ϊθνπ Βυ5ίπθ55 Αάππίηί5ΐΓ3ΐίοη (ΜΒΑ)». 

7. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη εις βάρος του κρατικού 
προϋπολογισμού, σύμφωνα με τη διάταξη της παραγρά¬ 
φου 4 του άρθρου 1 του ν. 2469/1997 (ΦΕΚ38τ. Α') «Πε¬ 
ριορισμός και βελτίωση της αποτελεσματικότητας των 
κρατικών δαπανών και άλλες διατάξεις», αποφασίζουμε: 

Εγκρίνουμε από το ακαδημαϊκό έτος 2018-2019 την 
ίδρυση και λειτουργία του Προγράμματος Μεταπτυχι¬ 
ακών Σπουδών (Π.Μ.Σ.) της Σχολής Μηχανικών Παρα¬ 
γωγής και Διοίκησης με τίτλο «Διοίκηση Επιχειρήσεων - 
Μ35 ϊθγ ίη Βυ5ίπθ55 Αάιηίηί5ΐΐ'3ΐίοη (ΜΒΑ)» ως ακολούθως: 

Άρθρο 1 

Γενικές διατάξεις 

Η μονοτμηματική Σχολή Μηχανικών Παραγωγής και 
Διοίκησης του Πολυτεχνείου Κρήτης ιδρύει και λειτουρ- 

γεί από το ακαδημαϊκό έτος 2018-2019, σύμφωνα με 
το ν. 4485/2017 (ΦΕΚ 114/Α704-08-2017), Πρόγραμμα 
Μεταπτυχιακών Σπουδών με τίτλο: «Διοίκηση Επιχειρή¬ 
σεων - Μ35 ϊθγ ίη Βυ5ίπθ55 Αόιπίηί5ΐΓ3ΐίοη (ΜΒΑ)» με τις 
ακόλουθες ειδικεύσεις: 

• Μάρκετινγκ, 

• Χρηματοοικονομική, και 

• Στελεχών Δημόσιας Διοίκησης 

Άρθρο 2 

Γνωστικό αντικείμενο και σκοπός 

1. Σκοπός του Προγράμματος Μεταπτυχιακών Σπου¬ 
δών είναι η μετεκπαίδευση των φοιτητών και η εξειδί- 
κευση τους στα αντικείμενα του Μεταπτυχιακού Προ¬ 
γράμματος «Διοίκηση Επιχειρήσεων - Μββϊθγ ίη Βυ$ίηθ55 
Αάιπίηί5ΐΓ3ΐίοη (ΜΒΑ)» καθώς και η διεξαγωγή βασικής 
και εφαρμοσμένης επιστημονικής έρευνας με στόχο τη 
συμβολή των αποφοίτων του στην οικονομική και τε¬ 
χνολογική ανάπτυξη της χώρας. 

2. Απευθύνεται σε επιστήμονες, στελέχη επιχειρήσεων 
και οργανισμών καθώς και ερευνητές με στόχο: 

1. Την εξειδίκευση τους στα σύγχρονα συστήματα 
οργάνωσης και διοίκησης, του μάρκετινγκ, της χρη¬ 
ματοοικονομικής διοίκησης, των τεχνολογιών και της 
καινοτομίας στις επιχειρήσεις και τη δημόσια διοίκηση, 
συνδυάζοντας γνώσεις από τις επιστήμες της διοίκησης, 
της λήψης αποφάσεων, της επιχειρησιακής έρευνας, της 
οργάνωσης, της οικονομίας, του μάρκετινγκ, της και¬ 
νοτομίας, της πληροφορικής, της τεχνολογίας, καθώς 
επίσης και τη δημιουργία επιστημόνων - ερευνητών οι 
οποίοι θα συνεισφέρουν στην προώθηση της έρευνας, 
της επιστήμης και των εφαρμογών της στα αντικείμενα 
που αυτό θεραπεύει και θα συνεισφέρουν στην οικονο¬ 
μική ανάπτυξη της χώρας. 

2. Την ανάπτυξη των οργανωτικών, διοικητικών και 
τεχνολογικών προσόντων και γνώσεων που θα τους εί¬ 
ναι αναγκαία για μια επιτυχημένη επαγγελματική στα¬ 
διοδρομία τόσο στο χώρο του δημοσίου όσο και στον 
ιδιωτικό τομέα. 

3. Την προετοιμασία τους για αποδοτική διοίκηση 
επιχειρήσεων και δημόσιων οργανισμών και μονάδων. 

Άρθρο 3 

Μεταπτυχιακοί τίτλοι και Ειδικεύσεις 

Το Π.Μ.Σ. απονέμει Δίπλωμα Μεταπτυχιακών Σπουδών 
(Δ.Μ.Σ.), Μ35 ϊθγ οί 5είθηεθ (Μ.5ς), με τίτλο: «Διοίκηση 
Επιχειρήσεων - Μβϊϊθγ ίη Βυ5ίηθ55 ΑάΐΎΐίηίϊίτΒΐίοη», σε 
μια από τις ακόλουθες ειδικεύσεις, η οποία θα αναγρά¬ 
φεται στο δίπλωμα: 

1. Μάρκετινγκ, 

2. Χρηματοοικονομική, και 

3. Στελεχών Δημόσιας Διοίκησης. 

Ο τίτλος απονέμεται με την επιτυχή συγκέντρωση ενε¬ 
νήντα (90) Πιστωτικών Μονάδων (Ε(ΙΤ5). 

Άρθρο 4 

Κατηγορίες Εισακτέων 

Στο Π.Μ.Σ. γίνονται δεκτοί πτυχιούχοι απόφοιτοι Πα¬ 
νεπιστημίων, Τεχνολογικών Εκπαιδευτικών Ιδρυμάτων, 


Α.Σ.Ε.Ι. της ημεδαπής και αναγνωρισμένων ομοταγών 
ιδρυμάτων της αλλοδαπής, οι οποίοι έχουν αποδεδειγ¬ 
μένη επαρκή γνώση μίας τουλάχιστον γλώσσας πέραν 
της γλώσσας διεξαγωγής του Π.Μ.Σ. 

Άρθρο 5 

Χρονική διάρκεια 

Η ελάχιστη χρονική διάρκεια για την απονομή του 
Διπλώματος Μεταπτυχιακών Σπουδών είναι τρία (3) 
εξάμηνα. 

Άρθρο 6 

Πρόγραμμα Μαθημάτων 

Ι.Το σύνολο των Πιστωτικών Μονάδων (Ε.(Ι.Τ.5.) που 
απαιτούνται για την απόκτηση του Διπλώματος Μετα¬ 
πτυχιακών Σπουδών ανέρχονται στις ενενήντα (90). 

2. Για το Δίπλωμα Μεταπτυχιακών Σπουδών, οι φοιτη¬ 
τές υποχρεούνται να παρακολουθήσουν αριθμό μαθη¬ 
μάτων που θα αντιστοιχεί σε φόρτο εργασίας 30 Ε.(Ι.Τ.5. 
ανά διδακτικό εξάμηνο και να εκπονήσουν μεταπτυχιακή 
διπλωματική εργασία που θα αντιστοιχεί σε 30 Ε.(Ι.Τ.5. 

Τα προσφερόμενα μαθήματα είναι: 


Α' Εισαγωγικά Μαθήματα 


Μάθημα 

ΕΈΤ5 

1. Ερευνητική Μεθοδολογία (Σεμινάριο) 

- 

2. Επιστημονικό Αογισμικό (Σεμινάριο) 

- 

Α'Εξάμηνο 


Μάθημα (κοινά για όλες τις ειδικεύσεις) 

ΕΈΤ5 

1. Ποσοτικές Μέθοδοι στη Διοίκηση 
Επιχειρήσεων και Οργανισμών 

6 

2. Χρηματοοικονομική Διοίκηση 

6 

3. Διοίκηση Μάρκετινγκ 

6 

4. Διοίκηση Πληροφοριακών Συστημάτων και 
Συστημάτων Αποφάσεων 

6 

5. Διοίκηση Εφοδιαστικής Αλυσίδας 

6 

Ε(ΙΤ$ Α' Εξαμήνου: 

30 

Β' Εξάμηνο 


Ειδίκευση: Μάρκετινγκ 


6. Έρευνα Αγοράς και Συμπεριφορά 
Καταναλωτή 

6 

7. Ανάπτυξη Νέων Προϊόντων και Καινοτομία 

6 

8. Διεθνές Μάρκετινγκ 

6 

9. Μάρκετινγκ Υπηρεσιών 

6 

10. Ηλεκτρονικό Επιχειρείν και Ψηφιακό 
Μάρκετινγκ 

6 

Ειδίκευση: Χρηματοοικονομική Διοίκηση 


11. Λήψη Χρηματοοικονομικών Αποφάσεων 

6 

12. Διοικητική Λογιστική 

6 

13. Διαχείριση Χρηματοοικονομικών 

Κινδύνων 

6 

14. Στρατηγική Διοίκηση 

6 

15. Χρηματοοικονομικές Αγορές και Προϊόντα 

6 

Ειδίκευση: Στελεχών Δημόσιας Διοίκησης 


16. Διοίκηση Ανθρώπινου Δυναμικού σε 
Δημόσιες Επιχειρήσεις και Οργανισμούς 

6 

17. Πληροφοριακά Συστήματα και 

Ηλεκτρονική Διακυβέρνηση 

6 

18. Διαχείριση Έργων και Προγραμμάτων 

6 

19. Συστήματα Διοίκησης Ποιότητας στη 
Δημόσια Διοίκηση 

6 

20. Διοίκηση και Διαχείριση της Ασφάλειας 
στο Δημόσιο 

6 

ΕΈΤ5 Β' Εξαμήνου ανά Ειδίκευση: 

30 

Μεταπτυχιακή Διπλωματική: 

30 

Σύνολο ΕΈΤ5 Μεταπτυχιακού: 

90 


3. Τα μαθήματα προσφέρονται με τη μορφή εξαμηνι¬ 
αίων μαθημάτων, εντατικών ή σύντομων μαθημάτων και 
σεμιναρίων, όπως αυτά καθορίζονται κάθε φορά από τη 
Συνέλευση του Τμήματος, κατανέμονται δε σε εξάμηνα 
ενώ ο αριθμός των ωρών διδασκαλίας τους και ο φόρτος 
εργασίας τους εκφράζεται μέσω των πιστωτικών μονά¬ 
δων που τους αποδίδεται. 

4. Η διδασκαλία του Π.Μ.Σ. και η συγγραφή των δι¬ 
πλωματικών εργασιών γίνεται στην Ελληνική ή Αγγλική 
γλώσσα με απόφαση της Συνέλευσης του Τμήματος. 

5. Τα μαθήματα μπορεί να προσφέρονται και εξ απο- 
στάσεως με χρήση κατάλληλων εκπαιδευτικών μεθόδων 
και τεχνολογικού εξοπλισμού (θ-Ιθθίτιίης)). Η διδασκαλία 
αυτή θα γίνεται μέσα στα προβλεπόμενα από την §3, 
άρθρο 30 του ν. 4485/2017 πλαίσια. 

6. Στα πλαίσια του Π.Μ.Σ. θα πραγματοποιούνται 
εκπαιδευτικές επισκέψεις για απόκτηση εμπειριών και 
γνώσεων. 

7. Με αποφάσεις των αρμοδίων οργάνων και αναφορά 
στον Κανονισμό Μεταπτυχιακών Σπουδών μπορεί να 
γίνεται ανά ακαδημαϊκό έτος τόσο ανακατανομή των μα¬ 
θημάτων στα εξάμηνα σπουδών, αλλαγή στις κατηγορίες 
μαθημάτων όσο και τροποποίηση του προγράμματος 
των μαθημάτων. 

Άρθρο 7 

Αριθμός Εισακτέων 

Η εισαγωγή των φοιτητών γίνεται ανά ειδίκευση. Ο 
συνολικός αριθμός των εισακτέων στο Π.Μ.Σ. για όλες τις 
ειδικεύσεις όπως και η επιμέρους κατανομή του αριθμού 
ανά ειδίκευση, ορίζεται κάθε ακαδημαϊκό έτος από τη 
Συνέλευση του Τμήματος με ανώτερο όριο τα εξήντα 
(60) άτομα ανά έτος. 

Άρθρο 8 

Προσωπικό 

Στο Π.Μ.Σ. θα απασχοληθούν κυρίως μέλη ΔΕΠ, Ε.Δ.Ι.Π., 
Ε.Τ.Ε.Π. ή αφυπηρετήσαντα μέλη Δ.Ε.Π. του Τμήματος 
Μηχανικών Παραγωγής και Διοίκησης ή διδάσκοντες 
σύμφωνα με το π.δ. 407/1980 (Α' 112) ή το άρθρο 19 
του ν. 1404/1983 (Α' 173) ή την παρ. 7 του άρθρου 29 
του ν. 4009/2011, καθώς και μέλη ΔΕΠ άλλωνΤμημάτων 
συναφούς γνωστικού αντικειμένου, Πανεπιστημίων της 
ημεδαπής και της αλλοδαπής σύμφωνα με τις διατάξεις 
του άρθρου 36 του ν. 4485/2017 (ΦΕΚ 114Α'). 


Άρθρο 9 

Υλικοτεχνική Υποδομή 

Για τη λειτουργία του Π.Μ.Σ. θα χρησιμοποιηθούν οι 
χώροι διδασκαλίας και έρευνας καθώς και οι εγκατα¬ 
στάσεις και ο εξοπλισμός της μονοτμηματικής Σχολής 
Μηχανικών Παραγωγής και Διοίκησης και του Πολυτε¬ 
χνείου Κρήτης. 

Άρθρο 10 

Κόστος Λειτουργίας 


Το κόστος λειτουργίας του Π.Μ.Σ. σύμφωνα με τα προ¬ 
βλεπόμενα στο ν. 4485/2017 ανέρχεται στις 168.000 € και 
αναλύεται σε κατηγορίες δαπανών ως εξής: 


ΔΑΠΑΝΕΣ 

Ποσό 

ΛΕΙΤΟΥΡΠΚΑ ΕΞΟΔΑ ΠΜΣ (70%) 

117.600 € 

Δαπάνες εξοπλισμού και δαπάνες 
λογισμικού: 

5.000 € 

Δαπάνες χορήγησης υποτροφιών: 

10.672 € 

Δαπάνες Αναλωσίμων: 

2.000 € 

Δαπάνες μετακινήσεων διδασκόντων του 
Π.Μ.Σ.: 

8.000 € 

Δαπάνες μετακινήσεων φοιτητών του 
Π.Μ.Σ. για εκπαιδευτικούς σκοπούς: 

4.000 € 

Αμοιβές διδασκαλίας τακτικού 
προσωπικού του Π Κ: 

43.680 € 

Αμοιβές έκτακτου διδακτικού 
προσωπικού του ΠΚ: 

12.480 € 

Αμοιβές επισκεπτών διδασκόντων από 
την ημεδαπή ή την αλλοδαπή (§5 του 
άρθρου 36 του ν. 4485/2017): 

9.360 € 

Αμοιβές διοικητικής και τεχνικής 
υποστήριξης: 

14.800 € 

Λοιπές Δαπάνες: 


Δαπάνες Δημοσιότητας-Προβολής: 

3.608 € 

Αγοράς Εκπαιδευτικού Υλικού: 

2.000 € 

Δαπάνες Οργάνωσης Συνεδρίων: 

2.000 € 

Σύνολο Λειτουργικών Εξόδων ΠΜΣ: 

117.600 € 

ΛΕΙΤΟΥΡΓΙΚΑ ΕΞΟΔΑ ΙΔΡΥΜΑΤΟΣ (30%) 

50.400 € 

ΣΥΝΟΛΙΚΟ ΚΟΣΤΟΣ: 

168.000 € 


Οι πόροι του Π.Μ.Σ. θα προέρχονται από τις προβλε- 
πόμενες στο άρθρο 37 του ν. 4485/2017, πηγές. 

Στα πλαίσια του Π.Μ.Σ. θα υπάρχει η δυνατότητα χορή¬ 
γησης υποτροφιών με βάση κριτήρια που θα καθορίσει 
η Συνέλευση του Τμήματος. 

Άρθρο 11 
Τέλη Φοίτησης 

Οι ανωτέρω δαπάνες είναι απαραίτητες για τη λειτουρ¬ 
γία του Π.Μ.Σ. και σε περίπτωση που δεν εξευρεθούν 
έσοδα από τις παραπάνω πηγές θα καλύπτονται από 
τέλη φοίτησης τα οποία θα ορίζονται από τη Συνέλευ¬ 
ση του Τμήματος ανά ακαδημαϊκό έτος, αναλόγως των 
εσόδων από τους προβλεπόμενους πόρους (άρθρο 9), 
έως τα 4.000 €. 































Τεύχος Β' 3046/27.07.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


38635 


Άρθρο 12 

Διάρκεια Λειτουργίας 

Το Π.Μ.Σ. θα λειτουργήσει έως και το ακαδημαϊκό έτος 
2022-2023 και έως την αποφοίτηση όλων των εγγεγραμ¬ 
μένων φοιτητών του ακαδημαϊκού έτους 2022-2023. 

Άρθρο 13 

Μεταβατικές διατάξεις 

Όσα θέματα δεν ρυθμίζονται στην παρούσα απόφαση, 


ρυθμίζονται από τον Κανονισμό Μεταπτυχιακών Σπου¬ 
δών καθώς και από τα αρμόδια όργανα, σύμφωνα με 
την κείμενη νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 3 Ιουλίου 2018 

Ο Πρύτανης 

ΕΥΑΓΓΕΛΟΣ ΔΙΑΜΑΝΤΟΠΟΥΛΟΣ 

Τεύχος Β'3046/27.07.2018 


ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ς 1- )· Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: \ν\ν\νλΧ.^χ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤττΤ^ ι :■ ' .'^ιΙΠ σοτ. Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 





























